**สำนักงานวัฒนธรรมจังหวัดภูเก็ต เปิดอบรมเชิงปฏิบัติการด้านการออกแบบสินค้าและบริการทางวัฒนธรรมที่แสดงถึงอัตลักษณ์ท้องถิ่น ภายใต้โครงการสร้างสรรค์ศิลปะร่วมสมัยเพื่อต่อยอดทุนทางวัฒนธรรม ประจําปี 2563**

วันนี้ (21กุมภาพันธ์ 2563) นายสุพจน์ รอดเรือง ณ หนองคาย รองผู้ว่าราชการจังหวัดภูเก็ต เป็นประธานเปิดการอบรมเชิงปฏิบัติการด้านการออกแบบสินค้าและบริการทางวัฒนธรรมที่แสดงถึงอัตลักษณ์ท้องถิ่น โดยมี นายโกมาต แป้นเกิด วัฒนธรรมจังหวัดภูเก็ต พร้อมด้วย หัวหน้าส่วนราชการระดับจังหวัด ระดับอำเภอ องค์กรปกครองส่วนท้องถิ่น และผู้ประกอบการในพื้นที่จังหวัดภูเก็ต เข้าร่วมการอบรมดังกล่าว ณห้องบูกิตตา แกรนด์ บอลรูม โรงแรมบูกิตตา โฮเทลแอนด์สปาอําเภอเมืองภูเก็ต จังหวัดภูเก็ต

นายโกมาต แป้นเกิด วัฒนธรรมจังหวัดภูเก็ต กล่าวว่า ทางวัฒนธรรมจังหวัดภูเก็ต ในฐานะหน่วยงานที่มีพันธกิจโดยตรงในการนํามิติทางวัฒนธรรมมาพัฒนาต่อยอดอย่างสร้างสรรค์ ได้เล็งเห็นถึงความสําคัญของทุนทางวัฒนธรรมท้องถิ่นที่เป็น “ต้นน้ำ” สามารถนํามาพัฒนาต่อยอดสินค้าและบริการทางวัฒนธรรม เพื่อสร้างคุณค่าทาง สังคมและมูลค่าทางเศรษฐกิจให้กับประเทศได้

สำหรับการจัดอบรมในครั้งนี้จัดขึ้นโดยการร่วมมือกันระหว่าง สํานักงานศิลปวัฒนธรรมร่วมสมัย กระทรวงวัฒนธรรม โดยสํานักงาน วัฒนธรรมจังหวัดภูเก็ตร่วมกับมหาวิทยาลัยศิลปากร ในการจัดโครงการดังกล่าวขึ้นเพื่อที่จะส่งเสริมและสนับสนุนให้หน่วยงานทั้งภาครัฐและภาคเอกชน รวมถึง ประชาชนทั่วไปในแต่ละจังหวัด ได้มีความรู้ความเข้าใจในแนวคิดการต่อยอดทุนทางวัฒนธรรม ด้วยศาสตร์ 4DNA อีกทั้งยังสามารถนําเอาองค์ความรู้ทางด้านศิลปะร่วมสมัยมาใช้สร้างสรรค์ผลงานการออกแบบที่แสดงถึงอัตลักษณ์ท้องถิ่น โดยผ่านการอบรมเชิงปฏิบัติการฯ เป็นการเผยแพร่องค์ความรู้ และแนวคิดด้านการออกแบบที่พัฒนาต่อยอดมาจากทุนทางวัฒนธรรมในท้องถิ่น ผ่านการ Workshop ร่วมกับนักออกแบบ โดยการนําแนวคิดการค้นหาอัตลักษณ์ และเรื่องราวด้านศิลปวัฒนธรรมของแต่ละอําเภอที่เกิดจากการระดมความคิดเห็นของทุกภาคส่วนในพื้นที่นําเอาจุดเด่นของแต่ละท้องถิ่นมาเป็นต้นทุนในการพัฒนาจังหวัดภูเก็ตอย่างยั่งยืน